
ŠAKIŲ RAJONO SAVIVALDYBĖS TARYBA

SPRENDIMAS
DĖL NEKILNOJAMOJO TURTO MOKESČIO LENGVATŲ SUTEIKIMO 2020 METAMS

2020 m. birželio 19 d. Nr. T-206
Šakiai

	Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, Šakių rajono savivaldybės taryba nusprendžia:
	1. Suteikti rajono savivaldybės biudžeto sąskaita 15 procentų nekilnojamojo turto mokesčio lengvatą mokesčio mokėtojams, patenkantiems į Valstybinės mokesčių inspekcijos prie Lietuvos Respublikos finansų ministerijos sudarytą mokesčių mokėtojų, nukentėjusių nuo COVID-19, sąrašą.
	2. Nustatyti, kad nekilnojamojo turto mokesčio lengvata taikoma tik tam nekilnojamam turtui, kuris naudojamas Valstybinės mokesčių inspekcijos prie Lietuvos Respublikos finansų ministerijos sudarytame mokesčių mokėtojų, nukentėjusių nuo COVID-19, sąraše nurodytai ekonominei veiklai.
	3. Nustatyti, kad lengvata netaikoma į Nenaudojamų, naudojamų ne pagal paskirtį, apleistų arba neprižiūrimų patalpų ir statinių sąrašą įtrauktam nekilnojamajam turtui.
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.   	 

Savivaldybės meras							                     Edgaras Pilypaitis

